als_Latn dik_Latn sag_Latn
Nga Lushnja kreu i Lëvizjes Socialiste për Integrim Petrit Vasili premtoi ulje taksash mbi të ardhurat.
Vasili tha se ky programi i vërtetë për Shqipërinë dhe që largohet nga fasadat dhe intrigat.
“Ne nuk mund të kemi më taksa mbi të ardhura. Ndaj deri në 350 mijë lekë të vjetra, taksa do të jetë zero. Të gjithë ata që fitojnë deri në 100 mijë lekë të reja do ta ketë dy herë më të ulët taksën mbi të ardhura. Gjithashtu edhe ata që fitojnë mbi 200 mijë lekë do ta kenë tre herë më të ulët.
Vetëm kështu, informaliteti, paraja që ikën në mënyrë të fshehtë nuk do të ekzistojë më. Ky është program që transformon Shqipërinë, program që ikën nga llafet, largohet nga fasadat, vjen tek tavolina e qytetarit.
Pra, i japim ato përgjigje që kanë munguar për ta kthyer shtetin në një shtet që i shtrin dorën dhe nuk i tregon drurin, që i afron zemrën dhe nuk i afron prangat. Kështu mund të jetohet më mirë.
Ky program transformimi ekonomik jep ato përgjigje që kanë munguar vazhdimisht.
Bindja jonë është bindja që ka ardhur nga mendimi më i mirë profesional, që kanë ndihmuar të bëjmë një plan të vërtetë për Shqipërinë që hap zhvillim.
Me këtë plan i japim përgjigje një herë e përgjithmonë me vepra konkrete, intrigave konkrete, u japim zgjidhje hallit të qytetarëve dhe nuk u shtojmë taksiratin e radhës së shouve të televizorëve, u hapim perspektiva të reja dhe nuk u hapim çadra të vogla”, tha ai.
als_Latn als_Latn als_Latn als_Latn als_Latn als_Latn als_Latn als_Latn